**HATÁRIDŐS ADÁSVÉTELI SZERZŐDÉS**

**Fajta és mennyiség szerint meghatározott dolog adásvételére**

**2015.03.11. MINTA**

amely az alulírott napon és helyen

egyrészről, mint Vevő:

**MÁV FKG Felépítménykarbantartó és Gépjavító Korlátolt Felelősségű Társaság**

Székhely: 5137 Jászkisér, Jászladányi út 10.

Számlavezető pénzintézete: K&H Bank Zrt.

Számlaszáma: 10200971-21521542-00000000

Adószáma: 11267425-2-16

Statisztikai jelzőszám: 11267425-4212-113-16

Cégbíróság és cégjegyzékszám: Cg.16-09-002819

Aláírási joggal felruházott képviselő: Filó Gábor ügyvezető / Dobos Attila műszaki igazgató és Berényi Györgyi gazdasági igazgató együttesen

(a továbbiakban: Vevő)

másrészről, mint Eladó:

**[…]**

Székhelye: **[…]**

Számlavezető pénzintézete: **[…]**

Számlaszáma: **[…]**

Adószáma: **[…]**

Cégbíróság és cégjegyzékszám: **[…]**

Aláírási joggal felruházott képviselő: **[…]**

(a továbbiakban: Eladó)

között (a továbbiakban együttesen: a Szerződő Felek) az alábbi feltételek szerint jött létre.

1. **A SZERZŐDÉS TÁRGYA**
   1. Vevő megvásárolja, Eladó pedig a jelen szerződésben meghatározott feltételek szerint eladja Vevő részére az alábbi termékeket:

**[…]**

* 1. Az 1.1 pontban meghatározott termékek teljes vételára **[…],- Ft + ÁFA** (azaz **[…]** forint + ÁFA), mely vételár magában foglalja a szerződésszerű teljesítéséhez szükséges valamennyi munka-, anyag- és egyéb költséget – ideértve a fuvarozás, tárolás, csomagolás, rakodás, hatósági engedélyek költségeit és a termékdíjat is –, valamint az esetleges különféle vámköltséget, hatósági díjakat és adókat az általános forgalmi adó kivételével.

1. **TELJESÍTÉS**
   1. Eladó köteles a jelen szerződés 1.1 pontjában meghatározott termékeket legkésőbb [a jelen szerződés mindkét fél általi aláírásától számított] **[…]** napjáig a szerződés 3.1. pontjában meghatározott helyre történő szállítással Vevő birtokába adni.
   2. Vevő a teljesítési idő előtt felajánlott teljesítést köteles elfogadni, ha az lényeges jogi érdekét nem sérti, és az Eladó az ezzel járó többletköltséget viseli.
2. **MENNYISÉGI ÉS MINŐSÉGI ÁTADÁS-ÁTVÉTEL**
   1. Az áruátvétel (a teljesítés) helye:

**[…]**

* 1. Amennyiben a jelen szerződés alapján megvalósuló bármely termékértékesítés az adózás rendjéről szóló 2003. évi XCII. tv. (a továbbiakban: Art.) 22/E. § szerinti Elektronikus Közúti Áruforgalom Ellenőrző Rendszer (a továbbiakban: EKAER) hatálya alá tartozik, abban az esetben az EKAER-hez kapcsolódó bejelentési kötelezettség teljesítése az Eladó feladata, amelynek teljesítése érdekében a Vevő köteles az Eladóval teljes körűen együttműködni, az EKAER körébe tartozó adatokról, tényekről és körülményekről Eladót késedelem nélkül tájékoztatni.

Együttműködési kötelezettsége keretében Vevő köteles külön az Eladó megkeresésére, írásban tájékoztatni az Eladót:

* + a kirakodás (kiürítés) címéről, legkésőbb a termék felrakodásának megkezdéséig;
  + a kirakodási címen található ingatlant az adott jogügylet kapcsán jogszerűen használó vállalkozás adatairól (név, adóazonosító szám), amennyiben e vállalkozás nem azonos a Vevővel, legkésőbb a termék felrakodásának megkezdéséig;
  + az EKAER nyilvántartásban feltüntetett adatok (ideértve különösen a kirakodási címet, illetve a termék fuvarozásához használt gépjármű forgalmi rendszámát) bármely változásáról, a változást követően haladéktalanul.

A termék fuvarozására használt jármű kirakodási helyre történő érkezésének időpontját, a kirakodási címre érkezésekor, de legkésőbb a kirakodási címre érkezést követő munkanap 12:00 óráig köteles az Eladó az EKAER elektronikus felületén bejelenteni.

Eladó tudomásul veszi, hogy a fenti bejelentési kötelezettség teljesítése (az EKAER elektronikus felület elérése) előzetes regisztrációt igényel, melyről Eladó saját szervezésében és felelősségére gondoskodik.

Eladó tájékoztatja Vevőt, hogy a jelen szerződés alapján értékesített termékek az Art. 178. § 43. pontja szerinti egyéb kockázatos terméknek minősülnek [VAGY] nem minősülnek.

[**MEGJEGYZÉS:** Amennyiben nem kockázatos termékről van szó, és a terméket a Vevő fuvarozza vagy fuvaroztatja, akkor a bejelentés a Vevő kötelezettsége.]

* 1. A Felek megállapodnak abban, hogy az áru átadás-átvételének igazolása a teljesítésigazolás (szállítólevél) kiállításával [és mérlegjegyek átadásával] történik, amelyen a Felek a szállítást aláírásukkal igazolják, és az aláírás alatt a nevüket olvasható, nyomtatott betűkkel is feltüntetik. A teljesítésigazoláson Eladó minden esetben köteles feltüntetni a BW számot és az Iktatószámot. Amennyiben az átvétel során a felek bármilyen eltérést, problémát tapasztalnak, jegyzőkönyvet (továbbiakban Jegyzőkönyv) vesznek fel, melyet szintén mindkét fél aláír.
  2. A Felek megállapodnak abban, hogy teljesítésigazolás (szállítólevél) aláírására jogosult személy a Vevő részéről: **[…]**, telefon: […] az Eladó részéről pedig: **[…]**, telefon: […]. [A teljesítésigazolás (szállítólevél) aláírására a szerződő felek erre szervezetileg felhatalmazott megbízottja is jogosult. Kétség esetén az érintett fél köteles igazolni a megbízott jogosultságát.]
  3. Felek rögzítik, hogy Eladó a jelen szerződés 1. pontjában meghatározott jogügylet teljesítése során a szállított Árukat teljesítésigazolással (szállítólevéllel) köteles ellátni, melyet mindkét fél jogosult és köteles aláírni. Eladó az Áru mellé – amennyiben jogszabály ezt előírja – köteles megfelelőségi nyilatkozatot, vagy teljesítmény-nyilatkozatot, valamint biztonsági adatlapot mellékelni. Eladó ezen nyilatkozatokat egy dokumentumban is egyesítheti. Amennyiben jogszabály alapján Eladó az említett dokumentumok kiállítására nem köteles, akkor a teljesítésigazoláson (szállítólevélen) köteles nyilatkozni arról, hogy az Áruk, valamint a felhasznált anyagok a minőségi és műszaki követelményeknek megfelelnek.
  4. A Felek megállapodnak abban, hogy minőségi eltérés esetén a Vevő a szerződéses kötelezettsége teljesítésének (rész)eredményét nem köteles átvenni. Eladó ilyen esetben a jelen szerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.
  5. Felek megállapodnak abban, hogy Eladó a jelen szerződésben kikötött mennyiségnél … darabbal kevesebb, ill. több termék szolgáltatására jogosult, és ezen mennyiségi eltérés esetén Vevő a ténylegesen szolgáltatott mennyiségnek megfelelő vételárat köteles megfizetni. Amennyiben Eladó a meghatározott mennyiségi eltérés által lehetővé tett legkisebb mennyiségnél kisebb mennyiséget szolgáltat, a szerződésszegés következményeit (kötbér) a szerződésben kikötött mennyiség figyelembevételével kell alkalmazni.

1. **A SZERZŐDÉS MEGSZŰNÉSE, MÓDOSÍTÁSA, A SZERZŐDÉSSZEGÉS KÖVETKEZMÉNYEI, KÖTBÉR**
   1. Amennyiben Eladó elmulasztja a szerződésben vállalt kötelezettségének a vállalt teljesítési határidőn belüli teljesítését, úgy a Vevő – a szerződésszegésből fakadó egyéb kárigényen túl – **késedelmi kötbér**re jogosult. A késedelmes teljesítés esetén a kötbér mértéke az eredménytelenül eltelt teljesítési határidőt követő minden késedelmesen eltelt nap után a le nem szállított Árukra vetített nettó vételár 0,5%-a, de maximum 15 %.
   2. Ha Eladó hibás Árut szállít, vagy más módon nem a jelen szerződésben foglaltaknak megfelelően teljesít, a Vevő **hibás teljesítési kötbér**t követelhet: ennek alapja a hibás teljesítéssel érintett termékek nettó összértéke, mértéke annak 15 %-a.
   3. Felek a Ptk. 6:187. § (2) bekezdésében rögzítettektől eltérően megállapodnak abban, hogy Vevő jogosult a hibás teljesítési kötbér és a jótállási/szavatossági jogok együttes érvényesítésére. Amennyiben a vonatkozó, valamennyi jogalkalmazóra nézve kötelező érvényű, egységesített jogértelmezés szerint a Ptk. idézett rendelkezése nem teszi lehetővé a hibás teljesítési kötbér és a jótállási/szavatossági jogok együttes érvényesítését, Felek megállapodnak, hogy Vevő kizárólagos joga annak eldöntése, hogy hibás teljesítés esetén a hibás teljesítési kötbért vagy a jótállási/szavatossági jogait érvényesíti. Eladó póthatáridő tűzése esetén köteles a póthatáridőből eltelt idő után késedelmi kötbért fizetni, kivéve, ha Vevő kifejezetten késedelmi kötbér mentes póthatáridőt tűzött ki. Amennyiben Vevő a hibásteljesítés kijavítása miatt tűzött ki póthatáridőt és az Eladó a póthatáridőn belül a hibát kijavítja, Vevő csak hibásteljesítési kötbérre tarthat igényt. Amennyiben az Eladó a póthatáridőn belül nem javítja ki a hibát, Vevő hibásteljesítési, valamint a póthatáridő teljes időtartama után késedelemi kötbért egyaránt követelhet.
   4. Eladó a jelen szerződésben vállalt kötelezettségei nem teljesítése esetén köteles a Vevő részére **meghiúsulási kötbér**t fizetni, melynek alapja a meghiúsulással érintett termékek nettó összértéke, mértéke annak 20 %-a.
   5. Vevőnek jogában áll elállni a szerződéstől, amennyiben Eladó a vállalt szállítási határidőt legalább 15 nappal túllépi, hibás teljesítés esetén a kicserélési kötelezettségének 8 napon belül nem tesz eleget, vagy a szerződésből fakadó egyéb kötelezettségét súlyosan megszegi. A Vevő ez esetben is jogosult kötbért követelni az Eladótól.
   6. Vevő kötbérigényét érvényesítheti (a kötbér esedékessé válása) különösen:

* Eladó késedelme esetében, amennyiben a Vevő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege a késedelmes teljesítés esetére kikötött maximális kötbérösszeget elérte;
* Eladó nem teljesítése esetében, amennyiben neki felróható módon nem teljesít és Vevő írásbeli felszólításában meghatározott póthatáridő is eredménytelenül telik el, a póthatáridőt követően;
* Eladó nem teljesítése esetében, amennyiben a Vevő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással;
* Eladó hibás teljesítése esetén, amennyiben a Vevő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.
  1. A Vevő kötbérigényének érvényesítése nem jelenti az egyéb igényeiről történő lemondást.
  2. A kötbérigény érvényesítésének feltétele, hogy az érvényesítését megalapozó esemény bekövetkeztét a Vevő – a körülmények feltüntetésével – írásban közölje a másik féllel.
  3. A teljesítés elmaradása, késedelmes vagy hibás teljesítés esetén, amennyiben a Vevőnek az Eladóhoz intézett felszólítása eredménytelen marad, Vevő jogosult ellátása érdekében más eladót igénybe venni. A Vevő fentiek okán keletkezett valamennyi költségét, illetve mindennemű kárát az Eladó köteles megtéríteni, illetve az ezzel kapcsolatban felmerülő többletköltség is a mulasztásért felelős Eladót terheli.
  4. Az Eladó számlájának Vevő általi megfizetése nem jelent joglemondást Vevő részéről, továbbá Vevő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy az Eladó számláját kifizette úgy, hogy igényét nem jelentette be azonnal az Eladó részére.
  5. A késedelmi, hibás teljesítési és meghiúsulási kötbér megfizetése esetén is jogosult Vevő az Eladó teljesítését követelni, illetve jogosult a Ptk. szerinti szavatossági igényeit érvényesíteni, továbbá a kötbér megfizetése nem érinti a jogszabály és jelen szerződés alapján Vevő megillető bármely más igény érvényesítésének lehetőségét, e körben a felek kifejezetten eltérnek a Ptk. 6:187. § (1) és (2) bekezdésében rögzítettektől.

1. **SZAVATOSSÁG, JÓTÁLLÁS**
   1. Az Eladó szavatol azért, hogy a termék a teljesítés időpontjában megfelel a jelen szerződésben, ill. a jogszabályokban meghatározott minőségi követelményeknek, illetve a **[…]** szabványban előírtaknak.
   2. Az Eladó szavatol azért, hogy az általa szállított, az 1. pontban megjelölt Áru rendelkezik az azonos fajtájú árukra jellemző minősséggel, valamint alkalmas ugyanazokra a célokra, amelyre azonos fajtájú terméket rendszerint használnak, illetve rendelkezik a termék leírásában, vagy a mintában szereplő tulajdonságokkal; vagy alkalmas arra a célra, amit a Vevő elképzelt, és amivel az Eladó is egyetértett.
   3. Az Eladó az általa leszállított Árura **[hónap]** jótállást vállal. Amennyiben a termék gyártója ennél hosszabb jótállást vállal, akkor az Eladó annak megfelelő idejű jótállásra köteles.

**]**

**[Amennyiben építőipari termékről van szó:**

* 1. Az Eladó vonatkozó Építőipari Műszaki Engedélyének adatai / Nemzeti Műszaki Értékelés / Üzemi Gyártásellenőrzési Tanúsítvány:

Száma: **[…]**

Érvényesség kezdete: **[…]**

Érvényesség vége: **[…]**

**]**

* 1. A Vevő a 3.3. pont szerinti Jegyzőkönyv felvételével, vagy írásban értesíti az Eladót a jelen szerződés teljesítésével összefüggésben a szavatosság/jótállás keretében felmerülő bármely, a teljesítéssel kapcsolatos kifogásáról. Eladó az értesítés kézhezvételét követően a lehető legrövidebb időn belül, de legkésőbb 3 munkanapon belül köteles megkezdeni szavatossági/jótállási kötelezettsége teljesítését.
  2. Eladó felel azért, hogy a leszállítandó Áru per-, teher-, igény és harmadik személy jogától mentes.

1. **FIZETÉSI FELTÉTELEK**
   1. Felek megállapodnak abban, hogy az Eladó 1 db szerződésszerűen kiállított számla (a továbbiakban: Számla) kibocsátására jogosult a jelen szerződés szerinti teljesített kötelezettség alapján.
   2. A Felek megállapodnak abban, hogy az Eladó Számla kibocsátására a szerződésben foglalt kötelezettségének a Vevő által szerződésszerűen igazolt, maradéktalan, szabályszerű teljesítése után jogosult.
   3. A Felek megállapodnak abban, hogy az Eladó a Számlán a Vevő alábbi adatait tünteti fel:

**MÁV FKG Kft.**

5137 Jászkisér, Jászladányi út 10.

* 1. A Felek megállapodnak abban, hogy a Számla a jelen **Szerződés Számának és Basware Számának (BW Szám)** feltüntetésével, a 7.2. pont szerint tértivevényes postai küldeményként az alábbi címre küldendő (a borítékon feltüntetve, hogy számláról van szó):

**MÁV SZK Zrt. Bejövő Számla Könyvelés**

1426 Budapest, Pf.: 24.

A Szerződés Számának és BW Számának feltüntetése hiányában a Vevő jogosult a Számlát azonosítatlanként visszaküldeni, az ebből eredő késedelem esetére a Vevőt késedelmi kamatfizetési kötelezettség nem terheli.

* 1. A Felek megállapodnak abban, hogy a Számla elengedhetetlen mellékletét képezi a teljesítési igazolás (szállítólevél).
  2. A Felek megállapodnak abban, hogy a Vevő a Számla kézhezvételétől számított 30 banki napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára, forintban történik. A fizetési kötelezettséget a Vevő bankszámlájának terhelésekor kell teljesítettnek tekinteni. A 6.8. pontra tekintettel Eladó a meghatározott összeghatárt meghaladó Számláján köteles nyilatkozni, hogy a számla kiállításakor szerepel a köztartozásmentes adózói adatbázisban, vagy köteles a számlához a kiállítás napjához viszonyítva 30 napnál nem régebbi nemlegesnek minősülő együttes adóigazolást csatolni.
  3. Késedelmes fizetés esetén Eladó a Ptk. 6:155.§-ban meghatározott mértékű késedelmi kamat felszámítására jogosult. Szerződő felek megállapodnak, hogy a Ptk. 6:22. § -ban foglaltakra tekintettel az Eladó által felszámított késedelmi kamat tekintetében az általánosnál rövidebb elévülési időben állapodnak meg oly módon, hogy az Eladó késedelmikamat-követelését a kamat jogalapjául szolgáló számla kifizetésének napját követő naptári év január 20. napjáig jogosult érvényesíteni. Ezen időpontot követően az Eladó késedelmikamat-követelését a szerződő felek elévültnek tekintik.
  4. A Vevő és az Eladó megállapodnak, hogy a jelen szerződés és az azzal kapcsolatos kifizetések tekintetében alkalmazzák az adózás rendjéről szóló 2003. évi XCII. törvény 36/A. §-ának foglalt rendelkezéseket.

Ennek értelmében Eladó vonatkozásában a havonta nettó módon számított 200.000 Ft-ot meghaladó kifizetés akkor teljesíthető visszatartási kötelezettség nélkül, ha az eladó:

* bemutat, átad vagy megküld a tényleges kifizetés időpontjától számított 30 napnál nem régebbi nemlegesnek minősülő együttes adóigazolást, vagy
* kifizetés időpontjában szerepel a köztartozásmentes adózói adatbázisban.

[A 200.000 forintot el nem érő szerződések esetében a 6.8. pontot törölni kell!]

* 1. A Felek megállapodnak abban, hogy Vevő az Eladóval szemben fennálló lejárt pénzkövetelését (kötbér, kártérítés) az Eladóhoz intézett jognyilatkozattal jogosult beszámítani, azaz a számla összegéből levonásba helyezni.
  2. Vevővel szembeni bármilyen követelés engedményezése (beleértve annak faktorálását is), illetve bármilyen a Vevővel szembeni követelésén zálogjog alapítása kizárólag a Vevő előzetes írásos engedélyével történhet.
  3. Szerződő felek megállapodnak, hogy Vevő Eladónak előleget nem fizet, fizetési biztosítékot nem ad, és egyéb szerződést biztosító mellékkötelezettségek sem terhelik.

1. **ÉRTESÍTÉSEK**
   1. A Felek megállapodnak abban, hogy a jelen szerződés által megkívánt minden írásbeli értesítést a Felek mindenkori székhelyének kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.
   2. A Felek rögzítik, hogy a kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.
   3. Kapcsolattartók:

A Vevő részéről kapcsolattartásra kijelölt személy:

**[…]**

Telefon: […]

E-mail: […]

Az Eladó részéről kapcsolattartásra kijelölt személy:

**[…]**

Telefon: […]

E-mail: […]

1. **ZÁRÓ RENDELKEZÉSEK**
   1. Szerződő felek megállapodnak, hogy a jelen szerződés módosítása csak a szerződő felek kölcsönös megegyezésével, írásban lehetséges. Véleményeltérő nyilatkozattal a jelen szerződés semmilyen részében sem módosítható, az ilyen nyilatkozat a szerződésmódosítás kezdeményezésének tekintendő.
   2. A jelen szerződésben foglalt bármely jogosultság részbeni, vagy teljes átruházásához a másik fél előzetes írásbeli hozzájárulása szükséges.
   3. A jelen szerződés teljesítése során bármely fél tudomására jutott olyan információ, amely a másik fél üzleti tevékenységére, termékeire, szolgáltatásaira, vagy technikai ismereteire vonatkozik, üzleti titoknak minősül és azokat a szerződő felek bizalmasnak minősítik. A másik fél bizalmas információjáról tudomást szerző fél azt kizárólag a jelen szerződéssel kapcsolatban használhatja fel, a másik fél előzetes írásbeli hozzájárulása nélkül azt harmadik féllel nem közölheti, nyilvánosságra nem hozhatja, nem másolhatja, nem reprodukálhatja.
   4. Szerződő felek megállapodnak, hogy egymás bizalmas információit kölcsönösen, úgy védik, mint a sajátjukat. Minden, a jelen szerződés alapján átvett bizalmas információt – beleértve az arról készített bármilyen hordozón lévő másolatot is – az információtulajdonos rendelkezésének megfelelően vissza kell szolgáltatni, vagy meg kell semmisíteni az alábbi esetekben: a szerződés hatályát veszti, a szerződés megszűnik, az információtulajdonos azt megkívánja.
   5. Jelen szerződés végrehajtásával kapcsolatos minden vitás kérdést a felek békés úton kísérelnek megoldani. Szerződő felek kötelesek a peren kívüli egyeztetés lefolytatni. Amennyiben a peren kívüli egyeztetés nem vezet eredményre, abban az esetben a polgári perrendtartásról szóló 1952. évi III. törvény általános rendelkezései szerinti hatáskörrel, illetékességgel rendelkező bíróság eljárási jogosultságát kötik ki.
   6. A jelen szerződésben nem szabályozott kérdésekben a Ptk., valamint az egyéb vonatkozó jogszabályok rendelkezései az irányadóak.
   7. A Felek tudomásul veszik, hogy a szerződés teljesítésekor egyik fél sem tanúsíthat olyan magatartást, amellyel a másik jogos gazdasági érdekeit veszélyeztetné. Ide tartozik, hogy a Felek tartózkodnak az egymás munkajogi állományába tartozó munkavállalók közvetett, vagy közvetlen foglalkoztatásától. Ennek biztosítása érdekében Eladó kötelezettséget vállal arra, hogy a Szerződéssel összefüggésben, annak teljesítése során sem Vevőnél, sem a MÁV Csoporthoz tartozó egyéb vállalkozásnál munkaviszonyban lévő alkalmazottat sem közvetlenül, sem közreműködői útján nem foglalkoztat, kivéve, ha ebbe a Vevő előzetesen írásban beleegyezett. Ezen szabály megsértése szándékos károkozásnak minősül és Eladót teljes kártérítési felelősség terheli. A rendelkezés betartását a Vevő biztonsági szervezete útján bármikor jogosult ellenőrizni.
   8. Eladó tudomásul veszi és hozzájárul ahhoz, hogy amennyiben a Vevő tevékenységének végzését a jelen szerződés hatálya alatt más gazdasági társaság veszi át, úgy ezen gazdasági társaság az Eladó külön hozzájárulása nélkül – az Eladó írásbeli értesítése mellett – jogosult a szerződésbe a Vevő pozíciójába belépni és annak kötelezettségeit átvállalni, illetve jogait gyakorolni, feltéve, hogy ezen szerződéses jogutódlás az Eladó jogait nem csorbítja, kötelezettségeinek teljesítését nem teszi terhesebbé.
   9. Eladó kijelenti, hogy megismerte és elfogadja a MÁV FKG Kft. Etikai Kódexét (elérhető: <http://www.fkg.hu/images/tanusitvanyok/etikaikodex.pdf>), az abban foglalt értékeket a jogviszony fennállása alatt magára nézve kötelezőnek fogadja el. Kijelenti, hogy vitás eset felmerülésekor a MÁV FKG Kft. által lefolytatott eljárásban együttműködik a vizsgálókkal. Vállalja, hogy a MÁV FKG Kft. nevében eljáró személy(ek) Etikai Kódexet sértő cselekményé(ei)t jelzi a MÁV FKG Kft. ügyvezetőjének.

A Felek kijelentik, hogy a jelen szerződést elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján 4 db magyar nyelvű eredeti példányban jóváhagyólag aláírták.

|  |  |
| --- | --- |
| Jászkisér, 2015. | …, 2015. |
| ………………………………………. | ………………………………………. |
| **MÁV FKG Kft.** | **[CÉGNÉV]** |
| [NÉV] | [NÉV] |
| [TISZTSÉG] | [TISZTSÉG] |
| Vevő | Eladó |